da en en en en en en en en en fr en en en da en en da en en en en en en da da da da da da da da da da da da da da da da da da da da da da da da da da da de da da da da da da da de da da da da da da da de da da da da da da da da da da da da da da da da da da da da en da en da en da en da en da en da en da en da en da en da en da en da en da en da en da en da en da en en en da en da en da en da en da en da en da en da en da en nb en da en en en en vi en fr es de en
(PDF) Det nære og sammenhængende sundhedsvæsen i Nordsjælland - DOKUMEN.TIPS
Match case Limit results 1 per page
Click here to load reader
Strategisk samarbejde på sundhedsområdet I borgmestermødet i K8 den 3. december 2020 blev det strategiske samarbejde på sundhedsområdet drøftet, jfr. dagsordenens pkt.3. Baggrunden var det oprindelige notat om strategisk samarbejde på sundhedsområdet, som første gang blev drøftet og godkendt på borgmestermødet den 18. juni 2020.
Der blev lagt op til at drøfte en fælles holdning til arbejdet med det nære sundhedsvæsen i de murstensløse sundhedshuse og der, hvor regionen etablerer regionale sundhedshuse.
Sundheds- og kommunaldirektørerne i K8 har efterfølgende drøftet, hvilke kommunale synsvinkler, der bør indgå i en samlet strategi for det nære og sammenhængende sundhedsvæsen.
På borgmestermødet den 8. marts 2021 godkendte borgmestrene nedenstående kommunale afsæt for en samlet strategi for det nære og sammenhængende sundhedsvæsen. Borgmestrene ønsker på denne baggrund, at indlede drøftelser med regionen, lige som nedenstående er et afsæt for kommunale bidrag til regionens strategi samt i KKR.
Et indledende og væsentligt budskab fra kommunerne til regionen er:
Vi vil gerne være medspillere i processerne og har holdninger og meninger, der kan bidrage til et positivt borgernært sundhedsvæsen.
Det nære og sammenhængende sundhedsvæsen med placering af specialer og sundhedshuse skal medvirke til at fremme geografisk og social lighed i sundhed.
Nedenstående kommunale pejlemærker er således afsættet for kommunernes bidrag til den strategi for det nære og sammenhængende sundhedsvæsen, som Region Hovedstaden har besluttet at udarbejde. Lige som det danner baggrund for KKR bidrag til strategien, er nedenstående således en særlig nordsjællandsk vinkel.
Præambel til samarbejdet i Nordsjælland på sundhedsområdet Som baggrund for de kommunale synsvinkler til det nære og sammenhængende sundhedsvæsen ridses udviklingen og de konkrete indsatser i Nordsjælland kort op her nedenfor. Præamblen danner baggrund for de efterfølgende kommunale standpunkter ind i udviklingen af det nære og sammenhængende sundhedsvæsen. Standpunkter, som er svaret på den udvikling, tegnes her nedenfor. Et sundhedsvæsen i forandring Det nære sundhedsvæsen handler om, hvordan vi organiserer sundhedsindsatsen i samarbejde med hospitaler, akutberedskabet, 1813 og almen praksis. Borgerne i de nordsjællandske kommuner har længere til et hospital end de fleste andre kommuner i Region Hovedstaden, og derfor er lokale løsninger et særligt vigtigt nordsjællandsk perspektiv. Udviklingen i antallet af liggedage er et helt konkret eksempel på, at kommunerne modtager flere opgaver, når antallet af liggedage nedbringes. En udvikling som kommunerne i Nordsjælland har været meget lidt inddraget i. Borgmestrene i Nordsjælland er enige om, at landets laveste antal liggedage kan være godt for borgerne, men ønsker faste aftaler og afregning for de opgaver, som kommunerne har fået. De lokale løsninger vil kommunerne gerne levere, ellers vil konsekvensen være, at borgerne har for lange veje til behandling, hvad enten de skal behandles akut, til en planlagt undersøgelse eller kontrol på hospitalet. Nordsjælland er samtidig det område i regionen, hvor andelen af ældre over +74 befolkningen vækster hurtigere end i resten af regionen, med det øgede behov for sundhedsindsats, som det medfører.
Strategisk samarbejde på sundhedsområde 10. marts 2021 Fælles tilgang fra de Nordsjællandske kommuner
Ved den nye sygehusstruktur har 25% af befolkningen fået mere end 30 km til nærmeste sygehus med fælles akutmodtagelse. Dette spiller også en afgørende rolle i Nordsjælland. Afstande sammenholdt med færre hospitaler giver både muligheder og udfordringer. Mulighederne skal ses i en effektiv hospitalsstruktur med styrket kvalitet og bedre tilbud for borgerne, udfordringer handler om afstand og specialer tæt på. Et væsentligt nordsjællandsk kommunalt standpunkt er, at specialerne på Nordsjællands Hospital skal bevares og styrkes og at samarbejdet med kommunerne tillige skal bidrage til, at borgerne oplever kvalitet og nærhed i den service der modtages.
Et særligt Nordsjællandsk perspektiv I Nordsjælland er hospitalsstrukturen altså også under forandring i disse år. Nyt Hospital Nordsjælland i Hillerød står klar om få år med færre sengepladser og mange nye behandlingsforløb. Det kommer til at give nogle nye muligheder og perspektiver, som vi skal følge tæt, så Nyt Nordsjællands Hospital bliver til gavn for alle borgerne i Nordsjælland. Samtidig skal det sikres, at den nye struktur med færre sengepladser og et øget fokus på behandling i borgerens hjem og på kommunernes midlertidige pladser ikke sker som en ukontrolleret eller ufinansieret opgaveglidning. Det kan i den forbindelse nævnes at også liggetiden på Nyt Nordsjællands hospital er beregnet til at være det lavest i landet – en udvikling vi allerede kender fra i dag.
Der skal samtidig etableres to fælles sundhedshuse i Helsingør og Frederikssund, som de eneste i regionen, der er tiltænkt både at rumme kommunale og regionale funktioner. Det er på disse matrikler, at nogle af hospitalets specialer vil være forankrede. Nordsjællands Hospital har oplyst, at de funktioner der placeres i sundhedshusene, ligeledes vil forefindes på Ny Nordsjællands Hospital. I tillæg til dette arbejder Nordsjællands Hospital på udvikling af ”murstensløse sundhedshuse”. Borgmestrene ser gerne, at der findes en anden og mere borgernær betegnelse. Det er vigtigt at udvikle samarbejdet mellem hospitalets
Strategisk samarbejde på sundhedsområde 10. marts 2021 Fælles tilgang fra de Nordsjællandske kommuner
udkørende teams, lægedækning og adgang til information om patienters behandlingsforløb både med kommunernes midlertidige pladser og når borgerne blive behandlet i hjemmet.
Et demografisk blik Sideløbende er hospitalerne i gang med en omstilling, der skal sikre, at flere patienter kan behandles i eller tæt på borgerens eget hjem. Det skyldes mange faktorer. Dels kommer der flere ældre, der lever længere med flere kroniske sygdomme, og som presser den samlede økonomi til sundhedsområdet i Danmark. Dels kommer der nye behandlingsformer og digitale støtteværktøjer, der betyder, at man som borger ikke længere behøver at være på hospitalet, så længe som tidligere, for at have et sikkert behandlingsforløb af høj kvalitet. Endelig har Nordsjællands Hospital oplyst, at den nuværende kapacitet på Ny Nordsjællands Hospital ikke kan håndtere den demografiske udvikling og at det derfor er nødvendigt at arbejde med andre måder, at levere hospitalsydelser på, eksempelvis i de to sundhedshuse, i ”murstensløse” sundhedshuse og i borgernes egne hjem. Det demografiske afsæt er væsentligt at have for øje i relation til organiseringen af det nære og sammenhængende sundhedsvæsen. Regionerne har tidligere oplyst, at der i 2025 vil være 49% flere ældre over 74 år, end der var i 2015. Samtidig skønnes det, at der i 2025 vil være 60% flere borgere med de mest udbredte kroniske sygdomme, end der var i 2013. Derudover er der de senere år sket en kraftig vækst i antallet af kontakter til den regionale psykiatri og socialpsykiatrien.
En særlig udfordring For de borgere, der har de største sundhedsmæssige udfordringer i form af flere kroniske sygdomme, sociale eller psykiatriske problemstillinger og måske også har svært ved at transportere sig selv, kan den geografiske afstand til et hospital være en stor barriere. I værste fald får de ikke taget hånd om sundhedsmæssige problemstillinger i tide, udebliver fra vigtig behandling og får derfor en endnu dårligere sundhedstilstand og behov for mere specialiseret behandling i fremtiden. Nære sundhedstilbud vil derfor være særligt vigtige for disse borgere, hvis vi skal forebygge at flere bliver meget syge.
Det gælder særligt for de kommuner, som ikke har et hospital eller et sundhedshus inden for eller tæt på kommunegrænsen. For denne gruppe af sårbare og ældre borgere er det nødvendigt, at der udvikles løsninger, der kan give borgerne patientsikre nære sundhedstilbud af høj kvalitet, godt understøttet af kommunens personale. Vi skal fremme social og geografisk lighed.
Størrelsen på denne gruppe borgere varierer mellem kommunerne i Nordsjælland. Men fælles for kommunerne er, at der procentvis er flere ældre end i resten af regionen. Og derfor er der brug for en særlig opmærksomhed på dette i Nordsjælland. Et økonomisk perspektiv I de senere år er der opstået en fælles forståelse af, at flere og flere opgaver er overgået til kommunerne uden at økonomien til at løse opgaverne er fulgt med. Således viser udviklingen af der siden 1980, hvor der var over 100 akutsygehuse til de 21 i dag, er kommet langt flere udskrivninger, flere ambulante besøg, færre sengepladser og en markant forkortet liggetid, dette eksemplificeret ved nedstående opgørelse1.
1 Jes Søgaard, Sundhedsmonitor, 6. februar 2020; https://politikensundhed.dk/debat/art7640143/Den-ufinansierede- og-uplanlagte-opgaveglidning-til-kommunerne-kan-ikke-forts%C3%A6tte
Strategisk samarbejde på sundhedsområde 10. marts 2021 Fælles tilgang fra de Nordsjællandske kommuner
Det er derfor afgørende, at der sættes en prop i den ufinansierede opgaveglidning. Kommunerne hilser signaturprojekterne velkommen, men opfodrer til, at der arbejdes med faste signaturaftaler og ikke kun projekter. Dette kan være et fælles standpunkt, som der kan arbejdes for lokalt i Nordsjælland, men også i KKR regi og nationalt.
En kommende nærhedsreform på vej Endelig har Regeringen varslet en kommende Nærhedsreform, som skal føre til, at den offentlige sektor ledes på en ny måde. Med foreløbige meldinger om at øge det lokale selvstyre og skabe bedre velfærd for borgerne opfordres der til at skabe sammenhæng mellem Det borgernære sundhedsvæsen og elementerne i den kommende Nærhedsreform. Det må være en fælles opgave på tværs af stat, regioner og kommuner at lykkes med dette, særligt inden for sundhedsområdet, hvor der er en enorm gensidig afhængighed. Nedenstående kommunale standpunkter flugter med den viden, vi på nuværende tidspunkt har om Nærhedsreformens indhold.
Forslag til kommunale standpunkter for det nære og sammenhængende sundhedsvæsen
De kommunale standpunkter for det nære og sammenhængende sundhedsvæsen skal være båret af klare rammer, tydelig rollefordeling, samarbejde og tydelighed for borgerne. Alt sammen med det entydige formål, at sikre gode borgerforløb med behandlingsformer og tilbud af høj kvalitet.
1. Gøre det lettere for borgere, der fra tid til anden er i kontakt med hospitalet, at få mere hospitalsbehandling i eller tæt på eget hjem, så hospitalsbehandling passes ind i borgerens hverdagsliv.
2. Ældre og sårbare borgere, der har brug for at blive tilset fysisk af en læge, skal enten på hospitalet, tilses af et udgående team eller den praktiserende læge. Herunder spiller 1813 en afgørende rolle. Region Hovedstaden ligger lavt på udkørende 1813 besøg. Det vil vi gerne have ændret.
3. Hvis behandling fagligt forsvarligt kan klares ved hjælp af telefonisk rådgivning, et udgående team eller video, vil det være at foretrække for den ældre og sårbare borger. Hvis kommunerne skal løfte yderligere opgaver i den sammenhæng, skal der indgås en signaturaftale om opgaveoverdragelse, hvor økonomien følger med.
Strategisk samarbejde på sundhedsområde 10. marts 2021 Fælles tilgang fra de Nordsjællandske kommuner
4. Specialerne på Nyt Nordsjællands Hospital skal fastholdes og videreudvikles.2
5. Samarbejde om at forebygge, at flere sårbare og ældre borgere bliver syge eller mere syge, fordi geografisk afstand til et hospital eller sundhedshus er en barriere.
I et organisatorisk perspektiv
6. Stille krav om, at murstensløse sundhedshuse indgår på lige fod med regionale sundhedshuse. Vi skal have hospitalerne tættere på borgerne – det kan fysiske og murstensløse sundhedshuse bidrage til, og over tid kan den digitale form udvikles.
7. Hilse udvikling med mere behandling i eller tæt på borgerens eget hjem velkommen, men stille krav om, at hospitalerne etablerer tilstrækkelig og relevant faglig understøttelse til kommunerne fx i form af mulighed for virtuelle konferencer med en læge, rådgivning eller udgående funktioner. Kommunerne vil insistere på den gode overdragelse af opgaverne og at disse er finansieret.
8. Stille krav om, at hospitalerne informerer og kommunikerer til kommunerne og de praktiserende læger, hvilke rådgivende hotlines, udgående teams og afdelinger med mulighed for virtuelle konferencer, der forefindes.
9. Opfordre hospitaler til at blive mere digitale på de afdelinger, der oftest udskriver sårbare og ældre borgere og samtidig give kommunerne adgang til Sundhedsplatformen. Kommunerne hilser SP Link velkommen som redskab, hvor kommunale medarbejdere har læseadgang til journaloplysninger om borgere, som har været i kontakt med et hospital.
I et økonomisk perspektiv 10. Stille krav om aftaler for opgaveoverdragelse fra sygehus til kommuner og fortløbende arbejde for en tidlig, opsøgende og strategisk opgaveoverdragelse, hvor der aftales klare økonomiske rammer for opgaveoverdragelse. Kommunerne hilser signaturprojekterne velkommen og har store forventninger til, at dette kan være værktøjet der løser den ufinansierede opgaveglidning og opfordrer til, at der sættes flere midler af end de nuværende 4 mio.
2 Jf. Analyse af kapaciteten på Nyt Hospital Nordsjælland er følgende specialer i dag repræsenteret på hospitalet; Ortopædkirurgi, intern medicin, kardiologi, anæstesiologi, neurologi, pædiatri, oftalmologi, gynækologi & obstetrik, øre-næse-halskirurgi samt klinisk ontologi.
Strategisk samarbejde på sundhedsområde 10. marts 2021 Fælles tilgang fra de Nordsjællandske kommuner
Udviklingstendenser i det regionale sundhedsvæsen Region Hovedstaden er i gang med at udarbejde en strategi for det nære og sammenhængende sundhedsvæsen. Strategien har til formål at sætte retning for hospitalernes rolle i det nære sundhedsvæsen. Nedenfor sammenholdes den regionale strategi med hvilke positioner og muligheder det giver kommunerne. Dette sammenholdt med de kommunale standpunkter kan dels danne baggrund for dialog i kommunerne, dialog mellem kommunerne og regionen og endelig som kommunernes bidrag til regionens strategi for det nære og sammenhængende sundhedsvæsen. Bilaget er tænkt som et løbende arbejdsredskab der kan koble regionale og kommunale strategier til hinanden, være medvirkende til at skabe opmærksomhed på synergier og mangler samt endelig feltet med forslag/ideer/bemærkninger, som løbende kan anvendes politisk og administrativt i processen.
Regional strategi Kommunal strategi Forslag /ideer/bemærkninger Flere patienter skal behandles i eller tæt på eget hjem
Ældre og sårbare borgere der har brug for at blive tilset fysisk af en læge skal enten på hospitalet, tilses af et udgående team eller den praktiserende læge. Hvis det kan klares ved hjælp af telefonisk rådgivning, et udgående team eller video vil det være at foretrække for den ældre og sårbare borger.
Det er et serviceløft og medfører flere kommunale opgaver, hvor finansieringen fortsat er uafklaret.
Alle hospitalerne skal have rådgivende funktioner på alle medicinske specialer og i akutmodtagelsen, så kommunernes sygeplejersker kan få rådgivning omkring en konkret borgers tilstand.
Kommunerne skal sikre, at relevant personale kender til disse og bruger dem. Kommunerne har et særligt opmærksomhedspunkt på de gode udskrivninger.
Hospitalerne er i fuld gang med at koble digitale løsninger sammen med behandling. Det er oftest ikke systematisk, men noget som er drevet af ildsjæle og den enkelte afdeling
Kommunerne kan opruste på digitalt udstyr, så hjemmesygeplejen, de midlertidige pladser, akutfunktionen og plejecentrene kan afholde konsultationer digitalt. Kommunerne kan opfordre hospitalerne til at blive mere digitale på de afdelinger, hvor der vil være størst behov.
Det vil koste penge og vil give kommunerne flere opgaver.
Strategisk samarbejde på sundhedsområde 10. marts 2021 Fælles tilgang fra de Nordsjællandske kommuner
Hospitalerne er i gang med at se på, hvordan de kan beholde behandlingsansvaret for patienter efter udskrivelse i stedet for at det automatisk overgår til almen praksis.
Ved udskrivninger både til eget hjem og til midlertidige pladser, vil det være et stort fremskridt, at hospitalet beholder behandlingsansvaret op til en uge. Kommunerne kan hjælpe regionen med at være konkret i forhold til hvilke borgere, det kan være en hjælp for. Fx de borgere, hvor sygeplejerskerne oftest har brug for at tale med en læge om behandlingen og hvor den praktiserende læge har svært ved at hjælpe og derfor ofte genindlægger.
I arbejdet med udvikling af sundhedshuse i nord er der sideløbende igangsat arbejde med murstensløse sundhedshuse
Kommunerne kan være med til at påvirke udviklingen og fx foreslå at murstensløse i stedet kaldes virtuelle eller digitale sundhedshuse.
Nordsjællands Hospital har etableret et tværsektorielt team forankret i akutmodtagelsen, som skal sikre at patienterne har fået en helhedsvurdering inden de udskrives.
Det udkørende team fra hospitalet er en succes som skal bibeholdes og videreudvikles. Med en lægefaglig opbakning og uddelegering af kompetencer kan det udkørende team mere end de kommunale sundhedsplejersker. Skal vi lykkes med udviklingen skal der investeres mere i de udkørende teams fra regionens side. Kommunerne forpligter sig til det gode samarbejde og den videre udvikling i samspillet mellem det udkørende team og de kommunale funktioner.
Opgaveoverdragelse fra sygehus til kommuner er længere fremme i andre regioner, men vinder også frem i Region H, hvis dagsordenen fremmes.
Kommunerne kan lave en strategi for, hvordan opgaveoverdragelsen skal varetages ift. kompetencer, udstyr, aftaler mv. Indsatsen kan med fordel ske i et tværkommunalt samarbejde. Det skal bemærkes, at vi har
Strategisk samarbejde på sundhedsområde 10. marts 2021 Fælles tilgang fra de Nordsjællandske kommuner
Lokalhistorie midt i Nordsjælland - Alsønderup lokalarkivet- Lokalhistorie midt i Nordsjælland Hvad de gamle aviser giver anledning til at fortælle , bl.a. om Jørgen Jensen, lærer
FREMTIDENS SUNDHEDSVÆSEN I REGION HOVEDSTADEN · PDF file 2014. 11. 5. · 8 FREMTIDENS SUNDHEDSVÆSEN I REGION HOVEDSTADEN Debatoplæg til innovationsforløb januar 2012 9 I årene
Ét samlet sundhedsvæsen - læger.dk
fremtidens sundhedsvæsen Diagnostikkens rolle i · PDF file Diagnostikkens rolle i fremtidens sundhedsvæsen 8 9 Diagnostikkens rolle i fremtidens sundhedsvæsen Størstedelen af
Det gode værtskab i Kerteminde Erhvervsskolen Nordsjælland
12.11.13 LEAN strategi [Kompatibilitetstilstand] · PDF file effektive behandling. Et sammenhængende sundhedsvæsen, der motiverer borgere og ... Alle medarbejdere ved hvor - og hvordan
Patientoplevelser i det sammenhængende patientforløb
AOF Nordsjælland Gentofte Gladsaxe Lyngby-Taarbæk
Lene Pedersen: Det digitale sundhedsvæsen, Epitalet
Patienternes nye rejse – genvej til et bedre sundhedsvæsen
Indholdsfortegnelse - Borger SAMMENHÆNGENDE BØRNEPOLITIK 2016 Forord 3 1. Indledning 4 2. Den sammenhængende børnepolitik
fremtidens sundhedsvæsen Diagnostikkens rolle i
Praktikmål og læringsaktiviteter Kommunen/Ledige... · PDF file 3. Praktik: Det sammenhængende sundhedsvæsen Målet med praktik 3 er, at eleven kan begå sig indenfor rammen af
Kommentarsamling for Hej Sundhedsvæsen ... Hej Sundhedsvæsen (21-12-2015) Kommentarsamling Denne kommentarsamling indeholder patienternes kommentarer. Kommentarerne er medtaget,
AOF Nordsjælland Efterår 2014
KLINISK FARMAKOLOGI I SUNDHEDSVÆSEN · PDF file• Farmakoepidemiologi • Kombinationer • ”personalized medicine
Det danske sundhedsvæsen - sst
Destination Nordsjælland · PDF file 2019. 11. 2. · destination Nordsjælland på baggrund af data fra nulpunktsmålingen i projektet ”Kystbyeri vækst”. ... Tyskland n = 514
Et sammenhængende sundhedsvæsen med mennesket i centrum · PDF file mennesket i centrum Der er i disse år stor opmærksomhed på at skabe mere sammenhæng i patien-tens forløb
DOF Nordsjælland fællesfolder forår 2015
NH Venner m-vedtægter - PDF file - det er konge at kæmpe for Nordsjælland - det er konge at kæmpe for Nordsjælland Hvordan kan du hjælpe? Nordsjælland Håndbold opretter foreningen
AOF Nordsjælland forår-sommer 2016
Louise Lund Johansen - om tørvegrave i nordsjælland
Presentations & Public Speaking
DEN SAMMENHÆNGENDE BØRNEPOLITIK ... Tidlig indsats Der arbejdes tidligt, målrettet og sammenhængende med barnets muligheder i nærmiljøet. Den kommunale opgave i dagtilbud og
STARTUP - SHARE TO SUCCESS